van wouten goetels
Het zijn comen te rechte inde banc te loven wout goetels
de geleit es met scepen brieve van loven totden goeden
jans de hantsitte soen pauwels wilen de hantsicte vande
nabedde in deen zijde en henric ghisels in dande
Alse vande eenen viendeele der goeden hier na bescreven
Inden yersten van ene stucke lants geheten stivens acker gelegen
te lille tusschen janne de becke en henricke concole It van
ene stucke erfs geheten den witten berch gelegen ald tusschen de
goede jans van beerse en den wech ald It van enen dachmale
beemps geheten den cromen horst gelegen tusschen jane van beerse
en wouten goedens It van ene dachmale beemps geheten den
rechten hoift gelegen tusschen janne vande broeke en wouten
vande lare It van eenen stucke erfs geheten tgoerken gelege
op die lake tusschen henricke opdenaerts en henricke moerkens
It van ene stucke erfs geheten theyblor houden een boende oft
dair ontrent gelegen tusschen henricke vcoddonc en peten
vcoldonc Aldair de voirs henrick tviendeel vande voirs
goede aensprack seggen dat een geheten jan vande wynne
de voirs goede besat en hantplichte alse sijn erve en dat
na sijn doot de driedeele vande voirs goede bliven
waen op des selfs jans vande wynne wijf die noch leefle
Seyde voirts dat de voirs jan vande wynne was wettich
oem vande wive des selfs henrix gisels en dat hij als moboir
sijns wijfs wae de neeste leven vande viendeele vanden
voirs goede Seyde oic de selve henric dat de voirs
goeden comen waen vande voirs wilen janne vande wynne
en sijnen wive en dat oude stocgoede waen en dat
de voirs pauwels hadde een wettige docht van sijnen
yersten wive en dat die docht langer leefde dan
de voirs pauwels hue vader en de voirs poenten
boet hij te thoenen metten minsten c Hoepte dair